

PROJEKTS uz 04.03.2024.

domē: tuvākā sēde

sagatavotājs un ziņotājs: Guna Cielava

LĒMUMS

Ādažos, Ādažu novadā

2024. gada 20. martā **Nr.**«DOKREGNUMURS»

**Par dzīvokļa īpašuma “Muižas iela 8-9”, Ādažos, izsoles rezultātu apstiprināšanu**

Ādažu novada pašvaldības dome izskatīja elektronisko izsoļu vietnē <https://izsoles.ta.gov.lv> 21.02.2024. sagatavotu aktu Nr. 3488585/0/2024-AKT (turpmāk – pielikums) par pašvaldības nekustamā īpašuma pārdošanu izsolē ar augšupejošu soli, Muižas iela 8-9, Ādaži, Ādažu nov., kadastra numurs 8044 900 2556, kas sastāv no - dzīvokļa Nr. 9, platība 30,6 m2 , un 3060/45300 kopīpašuma domājamām daļām no ēkas ar kadastra apzīmējumu 8044 004 006 0012 (turpmāk - Īpašums). Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 22.02.2024. sēdē (prot. Nr. ĀNP/1-7-14-2/24/7).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašums tika nodots atsavināšanai ar domes 22.03.2023. lēmumu Nr. 97 “Par pašvaldības dzīvokļu īpašumu atsavināšanu Iļķenē, Alderos un Ādažos”.
2. Īpašuma tirgus novērtējumu veica sertificēts vērtētājs SIA “Latio” (reģistrācijas Nr. 41703000843) un tā tirgus vērtība vērtēšanas dienā 24.04.2023. noteikta 2 800 *euro*.
3. Ar domes 28.12.2023. lēmumu Nr. 491 “Par nekustamo īpašumu “Muižas iela 8-6”, “Muižas iela 8-9” un “Muižas iela 8-10” atkārtoto izsoļu atzīšanu par nenotikušām” Īpašumam samazināta izsoles sākumcena 1 688,- *euro* (viens tūkstotis seši simti astoņdesmit astoņi *euro*).
4. Īpašuma izsoles noteikumi Nr. ĀNP/1-7-14-1/24/5 (turpmāk – Izsoles noteikumi) tika apstiprināti ar Komisijas 08.01.2024. lēmumu (prot. Nr. 24/2).
5. Sludinājums par Īpašuma izsoli, tai skaitā, Publiskas personas mantas atsavināšanas likuma 12. pantā paredzētā informācija, 04.01.2024. tika publicēta pašvaldības tīmekļvietnē [www.adazunovads.lv](http://www.adazunovads.lv) un 17.01.2024. – izdevumā "Latvijas Vēstnesis" (oficiālās publikācijas Nr. OP 2024/12.IZ19), kā arī paziņojums par izsoli tika izlikts labi redzamā vietā pie Īpašuma.
6. Īpašuma elektroniskā izsole sākās 18.01.2024. plkst. 13.00 un noslēdzās 20.02.2024. plkst. 13.00. No Akta izriet, ka izsolei bija autorizēti divi dalībnieki un SIA “maajaa” (reģ. Nr. 40203122041) ar 4. soli nosolīja augstāko cenu, un, atbilstoši Izsoles noteikumu 6.2. punktam, tā atzīstama par izsoles uzvarētāju, iegūstot tiesības slēgt Īpašuma pirkuma līgumu ar tūlītēju samaksu par summu 2 888 *euro* (divi tūkstoši astoņi simti astoņdesmit astoņi *euro*).
7. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts ar Komisijas 22.02.2024. lēmumu (prot. Nr. ĀNP/1-7-14-2/24/7).
8. Saskaņā ar Izsoles noteikumu 6.2. punktu SIA “maajaa” 26.02.2024. pašvaldības kredītiestādes kontā ir samaksājusi pirkuma summu 2 719,20 *euro*, tas ir, starpību starp par Īpašumu nosolīto cenu (2 888 *euro*) un pirms izsoles iemaksāto nodrošinājuma summu (168,80 *euro*).
9. Publiskas personas mantas atsavināšanas likums nosaka:
   1. 30. panta pirmā daļa - piedāvātā augstākā summa jāsamaksā par nosolīto nekustamo īpašumu divu nedēļu laikā no izsoles dienas, ja izsoles noteikumi neparedz citu termiņu; iemaksātā nodrošinājuma ([16. pants](http://likumi.lv/doc.php?id=68490#p16)) summa tiek ieskaitīta pirkuma summā;
   2. 34. panta otrā daļa - institūcija, kas organizē mantas atsavināšanu ([9. pants](http://likumi.lv/doc.php?id=68490#p9)), izsoles rezultātus apstiprina ne vēlāk kā 30 dienu laikā pēc [30. pantā](http://likumi.lv/doc.php?id=68490#p30) paredzēto maksājumu nokārtošanas;
   3. 36. panta pirmā daļa – publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu atvasinātas publiskas personas vārdā paraksta lēmējinstitūcijas vadītājs.

Dome secina, ka 20.02.2024. noslēgušās Īpašuma izsoles rezultāti ir apstiprināmi.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 30. panta pirmo daļu, 34. panta otro daļu un 36. panta pirmo daļu, 08.01.2024. Izsoles noteikumu (Nr. ĀNP/1-7-14-1/24/5) 6.2., 6.8. un 6.9. apakšpunktu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības mantas - nekustamā īpašuma ar kadastra numuru 8044 900 2556, kas sastāv no - dzīvokļa Nr. 9, platība 30,6 m2, un 3060/45300 kopīpašuma domājamām daļām no ēkas ar kadastra apzīmējumu 8044 004 006 0012, 20.02.2024. noslēgušās atkārtotās izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 3488585/0/2024-AKT (pielikumā), kas 21.02.2024. sagatavots elektronisko izsoļu vietnē  [https://izsoles.ta.gov.lv](%20https://izsoles.ta.gov.lv).
2. Slēgt pirkuma līgumu par 1.punktā noteikto nekustamo īpašumu ar SIA “maajaa”, reģ. Nr. 40203122041, juridiskā adrese: Lejasciema iela 11, Rīga, LV-1024, par pirkuma summu 2 888 *euro* (divi tūkstoši astoņi simti astoņdesmit astoņi *euro*).
3. Pašvaldības mantas iznomāšanas un atsavināšanas komisijai 2 (divu) darbadienu laikā pēc izsoles rezultātu apstiprināšanas publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā norādīto informāciju un 10 (desmit) darbdienu laikā uzaicināt SIA “maajaa” noslēgt Īpašuma pirkuma līgumu.
4. Pašvaldības Centrālās pārvaldes Juridiskajai un iepirkumu nodaļai trīs nedēļu laikā pēc šī lēmuma pieņemšanas sagatavot parakstīšanai 2. punktā noteikto līgumu.
5. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētājas vietnieks

attīstības jautājumos V. Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pašvaldības mantas iznomāšanas un atsavināšanas komisijai,

JIN, NĪN, GRN, IDRV, [ozmaajaa@gmail.com](mailto:ozmaajaa@gmail.com) - @

*Cielava, 27343916*